cyanic-selkie/wikianc huggingface dataset:
উপাদান
উপাদান বলতে কোনও ভৌত বস্তুকে গঠনকারী পদার্থ বা পদার্থের মিশ্রণকে বোঝায়। উপাদানগুলি বিশুদ্ধ বা অবিশুদ্ধ হতে পারে, জৈব কিংবা অজৈব হতে পারে। উপাদানগুলিকে এদের ভৌত ধর্ম, রাসায়নিক ধর্ম, ভূতাত্ত্বিক উৎস কিংবা জৈব ক্রিয়ার উপর ভিত্তি করে শ্রেণীবদ্ধ করা হতে পারে। যে শাস্ত্রে উপাদানসমূহ ও তাদের প্রয়োগ নিয়ে আলোচনা করা হয়, তাকে উপাদান বিজ্ঞান বলে।
সহজাত প্রতিরক্ষা
বৈশিষ্ট্য
এটি মানবদেহের প্রতিরক্ষার প্রথম স্তর। এটি জীবাণুর উদ্দেশ্যে শারীরিক, রাসায়নিক ও কোষীয় প্রতিরোধ ব্যবস্থা গড়ে তোলে। এর প্রধান উদ্দেশ্য হলো বহিরাগত ক্ষতিকর জীবাণুকে প্রতিরোধ করা যেন তা শরীরের ভেতরে প্রবেশ না করতে পারে৷ যদি প্রবেশ করে ফেলে তবে অর্জিত প্রতিরক্ষা কার্যকর হয়। সহজাত প্রতিরক্ষা ব্যবস্থা জীবাণুর প্রতি অতিদ্রুত ও তাৎক্ষণিক সাড়া দেয়। এর সময়কাল ৯৬ ঘণ্টা পর্যন্ত। এটি কোনো নির্দিষ্ট লক্ষ্য অনুযায়ী কাউকে আক্রমণ করে না। বরং সমগ্র বহিরাগত জীবাণুকেই আক্রমণ করে। কয়েকটি গোত্রের প্যাটার্ন রিকগনিশন রিসেপ্টর ও লিউসিন সমৃদ্ধ টোলসদৃশ রিসেপ্টর সহজাত প্রতিরক্ষায় গুরুত্বপূর্ণ ভূমিকা পালন করে। এন্টি মাইক্রোবিয়াল (জীবাণু বিরোধী) কিছু পেপটাইড এই প্রতিরক্ষা ব্যবস্থায় গুরুত্বপূর্ণ প্রভাবক। এ প্রতিরক্ষা ব্যবস্থার গুরুত্বপূর্ণ ৪ টি বিষয় হলোঃ দেহের বাহ্যিক প্রতিবন্ধক, জৈবরাসায়নিক প্রতিবন্ধক, ফ্যাগোসাইটোসিস প্রতিবন্ধক ও প্রদাহ।
উপাদান
কাঁচামাল বা অপরিপক্ক উপাদানগুলিকে বিভিন্ন উপায়ে প্রক্রিয়াজাত করে এগুলির বিশোধন, ধর্ম পরিবর্তন, আকৃতি প্রদান বা এগুলির ভেতরে অন্য উপাদান অনুপ্রবিষ্টকরণের মতো কাজ সম্পন্ন করা হতে পারে। কাঁচামাল থেকে রাসায়নিক সংশ্লেষণের মাধ্যমে নতুন কৃত্রিম উপাদান উৎপাদন করা হতে পারে।
সহজাত প্রতিরক্ষা
প্রতিরক্ষায় ভূমিকা
ভার্টিব্রাটা প্রাণিদের মধ্যে ত্বক এবং অন্যান্য বাহ্যিকতলীয় প্রতিরোধ ব্যবস্থার মাধ্যমে দেহকে নিরাপত্তা দান করে সহজাত প্রতিরক্ষা ব্যবস্থা। এ উদ্দেশ্যে শরীরের ভৌত-রাসায়নিক প্রতিবন্ধকের সম্মিলিত প্রচেষ্টায় কার্যকর ব্যবস্থা গড়ে ওঠে।
উপাদান
শিল্পখাতে শিল্পোৎপাদন প্রক্রিয়াতে আগম (ইনপুট) হিসেবে বিভিন্ন উপাদান ব্যবহার করা হয় এবং এগুলি থেকে দ্রব্য বা জটিলতর উপাদান উৎপাদন করা হয়।
সহজাত প্রতিরক্ষা
প্রতিরক্ষায় ভূমিকা
ত্বকের ভূমিকা : ত্বক শরীরের সর্ববৃহৎ অঙ্গ। ত্বক যথেষ্ট এসিডিক এবং ঘামগ্রন্থি ও স্বেদগ্রন্থি থেকে এন্টিবায়োটিক উৎপন্ন করে। এছাড়াও ত্বক পানিরোধী, কেরাটিনময় ও সাধারণত অভেদ্য। যার কারনে এই প্রতিরোধ ব্যবস্থা ভেদ করে কোনো জীবাণু শরীরে প্রবেশ করতে পারে না। এটি প্যাথোজেন (জীবাণু) ও অভ্যন্তরীণ শরীরের ভেতরে বাঁধা হিসেবে কাজ করে।
উপাদান
ব্যবহার অনুযায়ী শ্রেণীবিভাগ
উপাদানসমূহকে এগুলির ব্যবহারের ভিত্তিতে মোটা দাগে শ্রেণীবদ্ধ করা যায়। যেমন:
সহজাত প্রতিরক্ষা
প্রতিরক্ষায় ভূমিকা
অশ্রু, মিউকাস ও লালার ভূমিকা: মানুষের নাক, মুখ, চোখ ইত্যাদি খোলা অঙ্গ দ্বারা সহজেই যে কোনো জীবাণু শরীরের ভেতরে প্রবেশ করতে সক্ষম। এজন্য অশ্রু, লালা ও মিউকাস এমন একধরনের এনজাইম বহন করে যা বহু ব্যাক্টেরিয়া জীবাণুর কোষপ্রাচীর ধ্বংস করে দেয়। এরপরে এই জীবাণুগুলো মিউকাসে আটকে যায় ও এভাবে জীবাণুটি মারা যায়। শরীরের কিছু বিশেষ অঙ্গ মিউকাস তৈরি করে দেহের প্রতিরক্ষায় ভূমিকা রাখে। অশ্রুর মাধ্যমে চোখের জীবাণু দেহ থেকে নির্গত হয়।
উপাদান
ব্যবহার অনুযায়ী শ্রেণীবিভাগ
কোনও প্রদত্ত প্রয়োগের জন্য কোন্‌ উপাদান ব্যবহার করতে হবে, তা নির্বাচন করার প্রক্রিয়াকে উপাদান নির্বাচন (Material selection) বলে।
গঠনকাঠামো অনুযায়ী শ্রেণীবিভাগ
উপাদানসমূহের প্রাসঙ্গিক কাঠামো উপাদানের উপর নির্ভর করে বিভিন্ন মাপের হতে পার। উপাদানের কাঠামো ও গঠন অণুবীক্ষণ বা বর্ণালীবীক্ষণ প্রক্রিয়ার মাধ্যমে নির্ণয় করা সম্ভব।
সহজাত প্রতিরক্ষা
প্রতিরক্ষায় ভূমিকা
সিলিয়া : দেহের সকল প্রবেশ পথ মিউকাস ঝিল্লিতে বেষ্টিত থাকে। মিউকাস ঝিল্লির অনেক অংশ আন্দোলনরত সিলিয়ায় (চুলের মত সরু অঙ্গাণু) আবৃত থাকে। এক্ষেত্রে বহিরাগত কণা এ ঝিল্লির আঠালো মিউকাসে আটকে যায়। ফলে হাঁচি, কাশির অনূভুতি হয় ও এর মাধ্যমে জীবাণু বাইরে বের হয়ে যায়। কিংবা পাকস্থলিতে পৌঁছে হাইড্রোক্লোরিক এসিডের প্রভাবে মারা যায়।
উপাদান
অণুকাঠামো
প্রকৌশলক্ষেত্রে উপাদানগুলিকে এগুলির আণুবীক্ষণিক কাঠামোর উপরে ভিত্তি করে শ্রেণীবদ্ধ করা যায়।:
বৃহত্তর মাপনীর কাঠামো
সফেন উপাদান (foams) ও বয়নকৃত উপাদানগুলির (textiles) ক্ষেত্রে রাসায়নিক কাঠামোর চেয়ে বৃহত্তর মাপনীতে অব্যবহিত পর্যবেক্ষণযোগ্য ধর্মাবলি বেশি গুরত্বপূর্ণ হয়ে থাকে। যেম সফেন উপাদানগুলির মধ্যবর্তী ছিদ্র, বা বয়নকৃত উপাদানের বুনটের বিন্যাস।
সহজাত প্রতিরক্ষা
প্রতিরক্ষায় ভূমিকা
রেচনতন্ত্র : মূত্র প্রবাহের ফলে মূত্রাশয় এলাকার সকল জীবাণু রেচনতন্ত্রের মাধ্যমে দেহ থেকে বের হয়ে যায়। রেচনতন্ত্র সংশ্লিষ্ট এলাকা প্রচন্ড এসিডিক ও আঠালো হয়। ফলে আঠালো জায়গায় জীবাণু আটকে যায় ও ফ্যাগোসাইটগুলো পরে এদেরকে গ্রাস করে।
উপাদান
ধর্ম অনুযায়ী শ্রেণীবিভাগ
উপাদানগুলিকে এগুলির বৃহৎ-মাপনীর ভৌত ধর্মাবলি দ্বারা তুলনা ও শ্রেণীবদ্ধ করা যায়।
সহজাত প্রতিরক্ষা
প্রতিরক্ষায় ভূমিকা
উপকারী ব্যাক্টেরিয়া : ক্ষতিকর ব্যাক্টেরিয়া ছাড়াও কিছু উপকারী ব্যাক্টেরিয়া থাকে যারা মানুষের শরীরের উপকার করে। এসব ব্যাক্টেরিয়ার কারণে অন্য কোনো ক্ষতিকর ব্যাক্টেরিয়া বাঁধাগ্রস্ত হয়। মানুষের মুখ ও অন্ত্রে এমন সব ব্যাকটেরিয়া জন্ম নেয় ও অবস্থান করে।
এসবের পাশাপাশি সহজাত মারণ কোষ, প্রদাহ, কমপ্লিমেন্ট (যা ২০ ধরনের প্লাজমা প্রোটিনে নির্মিত), ইন্টারফেরন ম্যাক্রোফেজ, নিউট্রোফিল, ডেনড্রাইট কোষ, বেসোফিল, মাস্ট কোষ ও ইউসিনোফিলও সহজাত প্রতিরক্ষা ব্যবস্থায় ভূমিকা রাখে।
প্রকারভেদ
সহজাত প্রতিরক্ষা ব্যবস্থা ৩ ধরনের হতে পারে। এটি সাধারণ হয় একেক প্রজাতি, গোষ্ঠী ও ব্যক্তিবিশেষে শারীরিক বৈশিষ্ট্য ও নিজস্ব প্রতিরক্ষা ব্যবস্থার কারনে। যেমনঃ
উপাদান
অন্যান্য ধর্ম
বিভিন্ন শর্তে উপাদানগুলির যেকোন পরিমাপযোগ্য আচরণের নিরিখে এগুলিকে তুলনা ও শ্রেণীবদ্ধ করা যায়। উল্লেখযোগ্য অন্যান্য ধর্মের মধ্যে আছে আলোকীয়, বৈদ্যুতিক ও চুম্বকীয় আচরণের সাথে সংশ্লিষ্ট বিভিন্ন ধর্ম বা বৈশিষ্ট্য।
সহজাত প্রতিরক্ষা
প্রকারভেদ
'''ক. প্রজাতিগত প্রতিরক্ষাঃ''' এক্ষেত্রে কোনো জীবাণুর আক্রমণ নির্দিষ্ট প্রজাতির মধ্যে সীমাবদ্ধ থাকে। অন্যান্য প্রজাতিতে বিশেষ শারীরিক বৈশিষ্ট্য এর দরুন সেই জীবাণু নির্দিষ্ট প্রজাতি ব্যতীত অন্য প্রজাতিকে আক্রমণ করে না। যেমনঃ ম্যালেরিয়ার পরজীবি শুধু মানুষ ও মশকীতে পরজীবি৷
বিডরি পাতা
ছাতিপাতা বা বিডরি পাতা (বৈজ্ঞানিক নাম: Molineria capitulata) হচ্ছে Molineria গণের উদ্ভিদ প্রজাতি। এর আঁশ জাল তৈরিতে ব্যবহৃত হয়। এটি বাংলাদেশের চট্টগ্রাম, সিলেট, কক্সবাজার, টাঙ্গাইল, ময়মনসিংহ ইত্যাদি অঞ্চলে জন্মে। আলংকারিক উদ্ভিদ হিসেবেও এর ব্যবহার রয়েছে।
সহজাত প্রতিরক্ষা
প্রকারভেদ
'''খ. গোষ্ঠীগত প্রতিরক্ষাঃ''' কোনো বিশেষ জীবাণু দ্বারা একটি নির্দিষ্ট গোষ্ঠী আক্রান্ত হয়৷ কিন্তু অন্যান্য গোষ্ঠী সেই জীবাণুকে সহজের প্রতিরোধ করতে পারে। যেমনঃ কৃষ্ণাঙ্গ মানুষ সাদা চামড়ার মানুষ থেকে বেশি যক্ষ্মা রোগে আক্রান্ত হয়।
'''গ. ব্যক্তিগত প্রতিরক্ষাঃ''' কোনো ব্যক্তির নিজস্ব প্রতিরোধ ব্যবস্থার কারনে কিছু জীবাণু সেই দেহে আক্রমণ করতে ব্যর্থ হয়।
বাংলাদেশ–সৌদি আরব সম্পর্ক
বাংলাদেশ–সৌদি আরব সম্পর্ক আনুষ্ঠানিকভাবে শুরু হয় ১৯৭৬ খ্রিষ্টাব্দে যখন সৌদি আরব ১৯৭১-এ স্বাধীনতা অর্জনকারী বাংলাদেশকে একটি স্বাধীন ও সার্বভৌম দেশ হিসাবে স্বীকৃতি প্রদান করে। বর্তমানে এই দুই দেশের সম্পর্ক ভাতৃপ্রতীম, সুদৃঢ় এবং ক্রমবিকাশমান।
গণপ্রজাতন্ত্রী বাংলাদেশ এবং রাজতন্ত্রী সৌদি আরবের মধ্যে বর্তমানে একটি সুসম্পর্ক বিদ্যামান। মুসলিম সংখ্যাগরিষ্ঠ রাষ্ট্র হওয়ায় উভয় দেশের মধ্যে একটি আত্মিক বন্ধন স্বাভাবিক ভাবেই তৈরী হয়ে যায়, কারণ সৌদি আরবেই ইসলাম ধর্মের সমস্ত গুরুত্বপূর্ণ স্থাপনা অবস্থিত এবং সেখানেই ইসলাম ধর্ম বিকশিত হয়। উভয় দেশ অর্গানাইজেশন অব ইসলামিক কোঅপারেশন (OIC) এর সদস্য। সৌদি আরবে প্রচুর প্রবাসী বাংলাদেশী কাজ করেন।
উভয় দেশের নাগরিকদের পারস্পরিক সম্পর্ক
২০১৬ সালে সামজিক যোগাযোগ মাধ্যমে একজন বাংলাদেশির ছবি প্রকাশিত হয়। যিনি সৌদি আরবে রাস্তা পরিষ্কারের কাজে নিয়োজিত ছিলেন। ছবিতে দেখা যায় তিনি একটি স্বর্ণের দোকানে প্রদর্শিত গয়নার দিকে তাকিয়ে আছে। সামজিক যোগাযোগ মাধ্যমের উক্ত ছবিতে আরবরা অনেক উপহাস মূলক মন্তব্য করা শুরু করে। অথচ ঐ ছবি বা মন্তব্য সম্পর্কে সেই বাংলাদেশি সচেতন ছিলেন না। এমন ঘটনার প্রেক্ষিতে একজন সৌদি নাগরিক লজ্জিত হন এবং সেই বাংলাদেশি ব্যক্তিকে খুঁজে সেই সোনার গয়না এবং অনেক টাকা উপহার দিয়ে আসে।
সৌদি আরব প্রবাসী বাংলাদেশী
বর্তমানে সৌদি আরবে সবচেয়ে বেশি প্রবাসী বাংলাদেশী বসবাস করে থাকেন। এর সংখ্যা আনুমানিক ২৫ লক্ষ। তবে বিভিন্ন জনের দাবীতে এর পরিমাণ ২০ লক্ষ থেকে শুরু করে ৩০ লক্ষ বলে উল্লেখ করা হয়। প্রবাসী বাংলাদেশীরা সৌদি আরবে ব্যবসা-বাণিজ্য ও বিভিন্ন ধরনের চাকরিতে নিয়োজিত রয়েছেন।
বড়োদরা বিমানবন্দর
ভডোদরা বিমানবন্দর হল ভারতের গুজরাত রাজ্যের একটি বিমাধবন্দর।এটি ভডোদরা শহরের উপকন্ঠে হার্নি শহরে অবস্থিত।এটি গুজরাতের দ্বিতীয় বৃহত্তম আন্তর্জাতিক বিমানবন্দর।
এই বিমানবন্দরের নতুন আন্তর্জাতিক প্রান্তীক ২২ অক্টোবর ২০১৬ সালে উদ্ভোদন করেন প্রধানমন্ত্রী নরেন্দ্র মোদি। এই নতুন প্রান্তীক বা টার্মিনালটি নির্মানে খরচ হয়েছে ₹১৬০ কোটি টাকা।এই বিমানবন্দর বর্তমানে কোচি বিমানবন্দরের পর দেশের দ্বিতীয় সবুজ বিমানবন্দর বা গ্রীনফিল্ড বিমানবন্দর।২০১৫ সালে ফিমানবন্দরটি ১ মিলিয়নের বেশি যাত্রী পরিবহন করেছে।এই বিমানবন্দর থেকে এয়ার ইন্ডিয়া মুম্বই, কলকাতা, দিল্লি, গোয়া, হাইদ্রাবাদ প্রভৃতি শহরে বিমান পরিচালনা করে।
১০৮০-এর দশক
এটি গ্রেগরীয় বর্ষপঞ্জী অনুযায়ী ১০৮০-এর দশক। এটি শুরু হয়েছে ১লা জানুয়ারি, ১০৮০ থেকে এবং শেষ হয়েছে ৩১ ডিসেম্বর, ১০৮৯ তারিখে।
জ্যোতি সুভাষ
জ্যোতি সুভাষ হলেন একজন ভারতীয় অভিনেত্রী, যিনি মারাঠি চলচ্চিত্রে অভিনয়ের পাশাপাশি টেলিভিশন এবং মঞ্চ নাটকে কাজ করেন। তিনি বালু (২০০৮) এবং গাভ্রীচা পাউস (২০০৯)-এর মতো জনপ্রিয় মারাঠি চলচিত্রের পাশাপাশি ফুঁক (২০০৮) এবং আইয়া (২০১২)-এর মতো জনপ্রিয় বলিউড চলচ্চিত্রে অভিনয় করেছেন।
মঞ্চ ও টেলিভিশন
জ্যোতি সুভাষ মঞ্চ নাটকে অভিনয়ের মাধ্যমে তাঁর অভিনয় জীবন শুরু করেছিলেন এবং তারপরে টেলিভিশন এবং চলচ্চিত্রে অভিনয় শুরু করেন। টেলিভিশনের প্রথম দিকের কাজগুলিতেই তিনি স্বীকৃতি পেয়ে গিয়েছিলেন। তিনি দূরদর্শনে প্রচারিত রুকমাবতী কি হাভেলি (১৯৯১) এবং জাজিরে (১৯৯২) এর মত টেলি চলচ্চিত্রগুলোতে অভিনয় করেছিলেন। ১৯৯১ সালে গোবিন্দ নীহালানি দ্বারা পরিচালিত রুকমাবতী কি হাভেলি অনুষ্ঠানটি স্পেনীয় নাটক দ্য হাউজ অফ বার্নার্দা আল্বা-এর ওপর ভিত্তি করে নির্মিত, যেটির রচয়িতা ফেদেরিকো গারসিয়া লোরকা। এই অনুষ্ঠানটি রুকমাবতী নামক একজন সদ্য বিধবাকে আবর্তন করে নির্মিত গল্প, যে তার পাঁচটি অবিবাহিত কন্যাকে রাজস্থানের একটি হাভেলিতে লালনপালন করে। এই অনুষ্ঠানটি প্রথমে ১৬ মিমি ফিল্ম-এ চিত্রায়িত হলেও পরে এটিকে ৩৫ মিমি ফিল্ম-এ উন্নীত করা হয়েছিল। সম্প্রতি ২০০৯ সালে, এই অনুষ্ঠানটি মুম্বইয়ের ন্যাশনাল সেন্টার ফর পারফর্মিং আর্টস (এনসিপিএ) দ্বারা একটি বিশেষ অধিবেশনে প্রদর্শন করা হয়েছিল। ১৯৯৯ সালে তিনি মারাঠি টেলিভিশন নাটক রাস্তে-এ অভিনয় করেছেন; এই নাটকটি গোবিন্দ পুরুষোত্তম দেশপান্ডে দ্বারা রচিত রাস্তে-এর (যেটি একটি হিন্দি নাটক ছিল) ওপর ভিত্তি করে নির্মাণ করা হয়েছিল। হিন্দি নাটকটি পরিচালনা করেছিলেন অরবিন্দ গৌর এবং সত্যদেব দুবে।
২০০৪ সালে, তিনি একটি উর্দু নাটক জিস লাহোর নে দিখায়া-তে অভিনয় করেছিলেন, এটি ভারত বিভাজনের ঘটনার ওপর ভিত্তি করে নির্মাণ করা হয়েছিল। এই নাটকে লাহোরে এক বয়স্ক হিন্দু মহিলাকে ফেলে রেখে তার বাকি পরিবার ভারতে পাড়ি দিয়েছিল, এই মহিলার চরিত্রটি করেছিলেন সুভাষ। তার প্রাসাদটি একটি মুসলিম পরিবার দখল করে নিয়েছিল, যারা প্রথমে তার বিরুদ্ধাচরণ করে কিন্তু পরে তারা নিজের পরিবারে তাকে গ্রহণ করেছিল।
শিক্ষার্থী উপসর্গ
শিক্ষার্থী উপসর্গ বলতে সাধারণত পরিকল্পিত দীর্ঘসূত্রতা বোঝায়, যখন, উদাহরণস্বরূপ, একটি ছাত্র কাজ করতে শুরু করতে নিজের নির্দিষ্ট সময়সীমার শেষ মুহূর্ত পর্যন্ত অপেক্ষা করে। এতে সম্ভাব্য নিরাপত্তা ঝুঁকি মোকাবেলার সময় থাকেনা এবং তা ঐ ব্যক্তিকে মানসিক চাপ ও দুশ্চিন্তায় রাখে। একটি উৎস মতে, যখন যথেষ্ট মাত্রার তাড়া না আসা পর্যন্ত তা নিশ্চিত করার জন্য সঠিক পরিমাণ প্রচেষ্টা নেয়না।
জ্যোতি সুভাষ
চলচ্চিত্র
তিনি দাহভি ফা, দেবরাই, আমহি আসু লাড়কে, শুভ্রা কাহীর মতো বেশ কয়েকটি চলচ্চিত্রে পরিবারের প্রবীণ নারী হিসেবে বিভিন্ন পার্শ্ব চরিত্রে অভিনয় করেছিলেন। ২০০৬ সালে, তিনি সুমিত্রা ভাভে এবং সুনীল সুখথঙ্কর দ্বারা পরিচালিত মারাঠি চলচ্চিত্র নিতালে অভিনয় করেছিলেন। এই চলচ্চিত্রে নীনা কুলকার্নী তাঁর সহ-অভিনেত্রী ছিলেন এবং কেন্দ্রীয় চরিত্রে অভিনয় করেছিলেন দেবিকা দফতরদার। এই চলচ্চিত্রটি প্রযোজনা করেছেন ড. মায়া তুলপুলে, যিনি সাহাওয়াস হাসপাতালের মালিক ও প্রতিষ্ঠাতা এবং শ্বেতা অ্যাসোসিয়েশনের সভাপতি। এই চলচ্চিত্রটি একটি মেয়ে এবং তার চারপাশে সামাজিক কলঙ্কের কাহিনী তুলে ধরেছিল।
শিক্ষার্থী উপসর্গ
এই শব্দ দ্বারা সাধারণত দীর্ঘসূত্রতা বর্ণনা করতে ব্যবহার করা হয়। আর শুধুমাত্র শিক্ষার্থী নয়,  সফটওয়্যার ইঞ্জিনিয়ারিং এর ক্ষেত্রেও: "প্রাথমিক গবেষণায় তিন আচরণগত সমস্যা দেখা যায়, যা দলের সদস্যদের উৎপাদনশীলতায় প্রভাব ফেলতে পারে: দুশ্চিন্তা নিয়ন্ত্রণ, স্ল্যাক ব্যবহার এবং শিক্ষার্থী উপসর্গ, যা সাধারণ ওয়াটারফল প্রকল্প বা স্ক্রাম প্রকল্প উভয় ক্ষেত্রে ঘটতে পারে।"
Eliyahu M. Goldratt তার উপন্যাস ক্রিটিকাল চেইন। এ প্রথম এই শব্দটি বলা হয়।
মেহের আফরোজ চুমকি
মেহের আফরোজ চুমকি (জন্ম: ১ নভেম্বর ১৯৫৯) বাংলাদেশের একজন নারী রাজনীতিবিদ, সংসদ সদস্য এবং মহিলা ও শিশু-বিষয়ক মন্ত্রণালয়ের সাবেক প্রতিমন্ত্রী । তিনি ২০১৩ সালে থেকে পরবর্তী তিন বছরের জন্য কমনওয়েলথভুক্ত দেশগুলোর নারী মন্ত্রীদের চেয়ারম্যান-এর দায়িত্বও পালন করছেন । তিনি ২০২২ সালের ডিসেম্বরে মহিলা আওয়ামী লীগের ষষ্ঠ জাতীয় সম্মেলনে বাংলাদেশ মহিলা আওয়ামী লীগের সভাপতি নির্বাচিত হয়েছেন।
প্রারম্ভিক জীবন
চুমকি ১৯৫৯ সালের ১ নভেম্বর ঢাকায় জন্মগ্রহণ করেন । তার পিতা ময়েজ উদ্দিন ও মাতা বিলকিস। ময়েজ উদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়। চুমকি ঢাকা বিশ্ববিদ্যালয় থেকে উদ্ভিদ বিজ্ঞানে স্নাতক ও স্নাতকোত্তর ডিগ্রি লাভ করেন ।
রাজনৈতিক জীবন
চুমকি বাংলাদেশ আওয়ামী লীগের বর্তমান কেন্দ্রীয় কমিটির মহিলা বিষয়ক সম্পাদক হিসেবে দায়িত্ব পালন করছেন। তিনি কেন্দ্রীয় উপ-কমিটির সহকারী সম্পাদকের দায়িত্ব পালনসহ গাজীপুর জেলা আওয়ামী লীগের সদস্য ও কালীগঞ্জ উপজেলা আওয়ামীলীগের সভাপতি হিসেবেও দায়িত্ব পালন করেছেন। ১৯৯৬-২০০১ সালে তিনি প্রথমে গাজীপুরের সংরক্ষিত মহিলা আসন থেকে এবং পরবর্তীতে গাজীপুর-৫ আসন থেকে ২০০৯-২০১৩ এবং ২০১৪ সালের সংসদ নির্বাচনে সরাসরি ভোটে সংসদ সদস্য নির্বাচিত হন। ২০১৮ সালে তিনি গাজীপুর-৫ আসন থেকে সংসদ সদস্য নির্বাচিত হয়েছেন।
তিনি কমনওয়েলথ উইমেন এ্যাফেয়ার্স মিনিস্টারদের চেয়ারম্যান হিসাবে দায়িত্ব পালন করছেন। তিনি বর্তমানে নারী ও শিশু উন্নয়নে জাতীয় কমিটির সদস্য, অল পার্টি পার্লামেন্টারী গ্রুপের চেয়ারম্যান (ওয়াটার, সেনিটেশন ও হাইজিন) এবং জাতীয় এইডস কমিটির সদস্য হিসাবে দায়িত্ব পালন করছেন। তাছাড়া তিনি নবম পার্লামেন্টের মহিলা ও শিশু বিষয়ক মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন। তিনি ফ্যামিলি প্লানিং এসোসিয়েশন অব বাংলাদেশের সভানেত্রী ছিলেন।
মাধ্যমিক উৎস
উচ্চশিক্ষায়তনিক বা পাণ্ডিত্যপূর্ণ গবেষণার ক্ষেত্রে মাধ্যমিক উৎস বা দ্বিতীয় পর্যায়ের উৎস এমন কোনও নথি বা তথ্যের উৎসকে বোঝায়, যা অন্য কোথাও প্রকাশিত মৌলিক তথ্যের বর্ণনা প্রদান করে বা সেটি নিয়ে আলোচনা করে। প্রাথমিক উৎস হলো তথ্যের মূল উৎস, যা কোনও ঘটনা ঘটার সময়ে সৃষ্ট হয়েছিল, বা যা ঐ ঘটনার প্রত্যক্ষদর্শী কেউ বর্ণনা করলে সেটিও প্রাথমিক উৎস। এর বিপরীতে মাধ্যমিক উৎসে প্রাথমিক উৎসের উপরে তথ্য প্রদান করা হয়। আদি তথ্যগুলিকে বাছাই করে, পরিবর্তন সাধন করে ও পুনর্বিন্যস্ত করা হতে পারে। মাধ্যমিক উৎসে মূল তথ্যের সাধারণীকরণ, বিশ্লেষণ, ব্যাখ্যা বা পর্যালোচনা করা হতে পারে।
কোনও উৎসকে প্রাথমিক নাকি মাধ্যমিক হিসেবে গণ্য করা হবে, সে ব্যাপারটি আপেক্ষিক এবং কীভাবে ব্যবহার করা হচ্ছে, তার উপরে নির্ভরশীল।   প্রাথমিক ও মাধ্যমিক উৎসের বাইরে তৃতীয় পর্যায়ের উৎস থাকতে পারে, যেমন অভিধান বা বিশ্বকোষ, যেগুলিতে মাধ্যমিক উৎসের মতো বিশ্লেষণ থাকতে পারে, কিন্তু যেগুলিতে কোনও বিষয়ের উপরে বিস্তৃত ভূমিকামূলক সামগ্রিক দৃশ্য প্রদান করার চেষ্টা করা হয়।
আর্ক
আর্ক বাংলাদেশের একটি রক ব্যান্ড যা প্রতিষ্ঠা করেন আশিকুজ্জামান টুলু। ১৯৯৬ সালে ব্যান্ডে যোগ দেন গায়ক হাসান। তারপর ৯০ দশকের শেষের দিকে পঞ্চম, হাসান ও আশিকুজ্জামান টুলুর আর্ক ব্যাপক জনপ্রিয়তা অর্জন করে। বাংলাদেশের রক সঙ্গীতকে জনপ্রিয় করে তুলতে আর্ক বিশেষ ভূমিকা রাখে এল আর বি, মাইলস, নগর বাউল ব্যান্ডের সাথে। ২০০০ সালে হাসান ব্যান্ড ছেড়ে দিয়ে নতুন ব্যান্ড স্বাধীনতা গঠন করেন ।২০০৪ সালে তিনি জন্মভূমি নামের আরেকটি ব্যান্ড গঠন করেন।
২০১০ সালের শেষের দিকে হাসান ঘোষণা দেন যে তিনি আবার আর্কে ফিরে আসছেন। কানাডা প্রবাসী আশিকুজ্জামান টুলুর সাথে একসঙ্গে কাজ করবেন। হাসান বলেনঃ ‘আমার আর টুলু ভাইয়ের মধ্যে কখনোই কোনো ব্যক্তিকেন্দ্রিক ভুল বোঝাবুঝি ছিল না। যে কারণে আমরা দূরে সরে ছিলাম, তা নিতান্তই দলকেন্দ্রিক ভুল বোঝাবুঝির ফল।’
বিগ ই (কুস্তিগীর)
ইতোর ইওয়েন (জন্ম: মার্চ ১, ১৯৮৬) হলেন একজন মার্কিন পেশাদার কুস্তিগীর, সাবেক ভারোত্তলনকারী এবং সাবেক আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে বিগ ই নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন কফি কিংস্টন এবং জেভিয়ের উডস।তিনি বর্তমান ডাব্লিউডাব্লিউই চ্যাম্পিয়ন ।
২০০৯ সালে ডাব্লিউডাব্লিউইর সাথে সংযুক্ত হবার পূর্বে, ইওয়েন একজন ভারোত্তলনকারী ছিলেন। তখন তিনি মার্কিন যুক্তরাষ্ট্র ভারোত্তলন চ্যাম্পিয়ন ছিলেন। ডাব্লিউডাব্লিউই তে তিনি ১বার ও বর্তমান ডাব্লিউডাব্লিউই চ্যাম্পিয়ন ,তিনি ৩ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ১০বার ডাব্লিউডাব্লিউই ট্যাগ টিম চ্যাম্পিয়নশিপ এবং ১ বার এনএক্সটি চ্যাম্পিয়নশিপ (তখন তিনি ডাব্লিউডাব্লিউইর উন্নয়নমূলক ব্রান্ড এনএক্সটিতে ছিলেন) জয়লাভ করেছেন। দ্য নিউ ডে ট্যাগ টিমের সদস্য হিসেবে তিনি ডাব্লিউডাব্লিউইর ইতিহাসে সবচেয়ে বেশি দিন রাজত্ব করা ডাব্লিউডাব্লিউই ট্যাগ টিম চ্যাম্পিয়ন ছিলেন।
১০৯০-এর দশক
এটি গ্রেগরীয় বর্ষপঞ্জী অনুযায়ী ১০৯০-এর দশক। এটি শুরু হয়েছে ১লা জানুয়ারি, ১০৯০ থেকে এবং শেষ হয়েছে ৩১ ডিসেম্বর, ১০৯৯ তারিখে।
সাম
সাম ( Sēm; Ge'ez: ሴም, Sēm; আরবি: سام Sām) ছিলেন ইসলাম, খ্রিষ্ট ও ইহুদি ধর্ম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি।
আস সায়ানী জেলা
আস সায়ানী জেলা হলো ইয়েমেনের ইব্বি গভর্নরেটের একটি জেলা। ২০০৩ সালের আদম শুমারির হিসাবে এ জেলার জনসংখ্যা ১১০৫১৫ জন।
ইছাপুর রেলওয়ে স্টেশন
ইচ্ছাপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার ইচ্ছাপুরে অবস্থিত।
অবস্থান
ইচ্ছাপুর রেলওয়ে স্টেশন উত্তর চব্বিশ পরগণা জেলার ইচ্ছাপুরে অবস্থিত। এই স্টেশন থেকে পরবর্তী স্টেশন হল - শ্যামনগর রেলওয়ে স্টেশন এবং পূর্ববর্তী স্টেশন হল - পলতা রেলওয়ে স্টেশন।
ইতিহাস
শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।
রেলপথ
ইচ্ছাপুর রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।
শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।
পরিকাঠাম
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। ইচ্ছাপুর রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
ইচ্ছাপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
ইচ্ছাপুর রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
ইচ্ছাপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
ভোল্‌ফগাংক্‌ আমাডেয়ুস মোৎসার্ট
ভোল্‌ফগাংক্‌ আমাডেয়ুস মোৎসার্ট (জার্মান ভাষায় Wolfgang Amadeus Mozart ভ়োল্‌ফ়্‌গাংক্‌ আমাডেউস্‌ মোৎসাআট্‌) (জানুয়ারি ২৭, ১৭৫৬ – ডিসেম্বর ৫, ১৭৯১) অস্ট্রীয় সুরকার। তিনি ধ্রুপদী পাশ্চাত্য সঙ্গীত যুগের একজন বিখ্যাত ও প্রভাবশালী সুরকার ছিলেন।
জালৎস্‌বুর্গ শহরে জন্মগ্রহণকারী মোৎসার্ট শৈশব থেকেই তার বিস্ময়কর প্রতিভার স্বাক্ষর রাখেন। কিবোর্ড ও বেহালায় দক্ষতা অর্জন করে তিনি মাত্র পাঁচ বছর বয়সে তার প্রথম সুর সৃষ্টি করেন এবং ইউরোপীয় অভিজাতদের সামনে তা পরিবেশন করেন। ১৭ বছর বয়সেই তিনি জালৎস্‌বুর্গের দরবারী সঙ্গীতজ্ঞ হিসেবে নিয়োগ প্রাপ্ত হন, পাশাপাশি নিরলসভাবে অসংখ্য সুর সৃষ্টির মাধ্যমে আরও উচ্চ অবস্থানে পৌঁছানোর চেষ্টা চালিয়ে যান। ১৭৮১ সালে যখন তিনি ভিয়েনা ভ্রমণ করছিলেন, তখন তাকে জালৎস্‌বুর্গের দরবার পদ থেকে পদচ্যুত করা হয়।
তিনি ৬০০-এর অধিক সুর সৃষ্টি করেন, তন্মধ্যে অসংখ্য সুর সিম্ফোনিক, কনসার্টেন্ট, চেম্বার, গীতিনাট্যধর্মী, ও দলীয় সঙ্গীতের শীর্ষ সুর বলে বিবেচিত হয়। তিনি ধ্রুপদী সুরকারদের মধ্যে সবচেয়ে দীর্ঘ সময় প্রভাব বিস্তারকারী এবং পরবর্তী পাশ্চাত্য শৈল্পিক সঙ্গীতে তার প্রভাব অনস্বীকার্য। লুডভিগ ফান বেটোফেন তার শুরুর কাজগুলো মোৎসার্টের অনুকরণে সৃষ্টি করেন এবং জোসেফ হ্যাডন লিখেন, "পরবর্তী ১০০ বছরেও এমন প্রতিভা দেখা যাবে না।"
জন্ম ও শৈশব
মোৎসার্ট ১৭৫৬ সালের ২৭শে জানুয়ারি জালৎস্‌বুর্গ শহরে জন্মগ্রহণ করেন। তার পিতা লেওপোল্ড মোৎসার্ট (১৭১৯-১৭৮৯) জাল্‌ৎস্‌বুর্গ আর্চবিশপের সভাতে সঙ্গীতজ্ঞ ছিলেন এবং তার মাতা আন্না মারিয়া মোৎসার্ট (প্রদত্ত নাম: পার্টল, ১৭২০-১৭৭৮)। তিনি তার পিতামাতার সাত সন্তানের মধ্যে সর্বকনিষ্ঠ। তার পাঁচ ভাইবোন শিশু অবস্থায় মারা যায়। তার বড় বোন মারিয়া আন্না মোৎসার্ট (১৭৫১-১৮২৯), যার ডাকনাম ছিল "নান্নেরল"। জন্মের পরদিনই জালৎস্‌বুর্গের সেন্ট রুপার্ট ক্যাথিড্রালে মোৎসার্টের অভিসিঞ্চন করা হয়। অভিসিঞ্চনের নথিতে তার নামের লাতিন রুপ ছিল Joannes Chrysostomus Wolfgangus Theophilus Mozart (ইয়োনেস ক্রিসোস্টোমুস ভোল্‌ফগাংক্‌ থিওফিলুস মোৎসার্ট)। বাল্যকালে তিনি নিজেকে "ভোল্‌ফগাংক্‌ আমাডে মোৎসার্ট" বলে পরিচয় দিতেন।
মোৎসার্টের পিতা লেওপল্ড জার্মানির আউসবুর্গের অধিবাসী একজন সুরকার ও অভিজ্ঞ শিক্ষক ছিলেন। ১৭৪৩ সালে তিনি জাৎস্‌বুর্গের প্রিন্স-আর্চবিশপ কাউন্ট লেওপল্ড আন্টন ফন ফির্মিয়ানের দরবারে চতুর্থ বেহালা বাদক হিসেবে নিয়োগ পান। চার বছর পর তিনি জাৎস্‌বুর্গে আন্না মারিয়াকে বিয়ে করেন। লেওপল্ড ১৭৬৩ সালে ঐকতান বাদকদলের উপ-কাপেলমেইস্টার হন। তার পুত্রের জন্মের বছর তিনি বেহালা বাজানোর উপর একটি পাঠ্যপুস্তক প্রকাশ করেন। ভেরসাখ আইনার গ্রুন্ডলিচেন ভিওলিনশুল নামক বইটি বেশ সাড়া ফেলে।
শৈশবে ভোল্‌ফগাংকের পিতাই তার একমাত্র শিক্ষক ছিলেন। সঙ্গীতের পাশাপাশি তিনি তার সন্তানদের ভাষা ও শিক্ষায়নিক বিষয়াবলী পাঠ দিতেন। সলোমন উল্লেখ করেন যে যখন লেওপল্ড তার সন্তানদের শিক্ষাদান করতেন, তখন মোৎসার্টের অগ্রগতি তার শিক্ষার চেয়েও অধিক ছিল। তার প্রথম সুর ও বেহালায় তার কাজ অভিনব ছিল, যা তার পিতাকে আশ্চর্যান্বিত করে। তার পুত্রের সঙ্গীত প্রতিভা বিকশিত হতে থাকলে তিনি সুর রচনা ত্যাগ করেন।
সঙ্গীত সফর (১৭৬২-১৭৭৩)
থাম্ব|160px|১৭৭০ সালের জানুয়ারিতে ১৪ বছর বয়সী মোৎসার্ট। মোৎসার্টের শৈশবে তার পরিবার কয়েকটি ইউরোপীয় সফরে যায়, যেখানে তিনি ও নান্নেরল শিশুশিল্পী হিসেবে সঙ্গীত পরিবেশনা করেন। এই পরিবেশনা শুরু হয় ১৭৬২ সালে মিউনিখে বাভারিয়ার প্রিন্স-ইলেক্টর তৃতীয় মাক্সিমিলিয়ানের রাজদরবারে ও ভিয়েনা ও প্রাগে সঙ্গীত পরিবেশনার মধ্য দিয়ে। এরপর তারা স্বপরিবারে সাড়ে তিন বছর ব্যাপী একটি দীর্ঘ কনসার্ট সফরে বের হন এবং মিউনিখ, মানহাইম, প্যারিস, লন্ডন, হেগ, পুনরায় প্যারিস এবং জুরিখ, ডনাউশিঙ্গেন, ও মিউনিখ হয়ে বাড়ি ফিরেন। এই সফরে তিনি অসংখ্য সঙ্গীতজ্ঞের সাথে পরিচিত হন এবং তাদের কাজের সাথে পরিচিত হন। ১৭৬৪ থেকে ১৭৬৫ সালে লন্ডনে ইয়োহান ক্রিস্টিয়ান বাখের সাথে তার সাক্ষাৎ হয়েছিল। তার কাজে বাখের বিশেষ প্রভাব ছিল। আট বছর বয়সে মোৎসার্ট তার প্রথম সুর রচনা করেন, ধারণা করা হয় এর বেশিরভাগ অংশই তার পিতা সুর করে দিয়েছিলেন। ১১ বছর বয়সে তিনি একটি ওরাটোরিয়া রচনা করেন এবং ১২ বছর বয়সে তিনি প্রথম অপেরার সুর করেন। ১৭৬৪ সালে মোৎসার্টের করা প্রথম সুর গ্রন্থাকারে প্রকাশিত হয়।
তাদের পারিবারিক সফর প্রায়ই কষ্টকর এবং ভ্রমণের অবস্থা সেকেলে ছিল। তাদের অভিজাতদের নিকট থেকে আমন্ত্রণপত্র ও প্রত্যর্পণের জন্য অপেক্ষা করতে হত, এবং তারা বাড়ি থেকে দূরে গিয়ে প্রায়ই দীর্ঘস্থায়ী ও মারাত্মক অসুখে পড়তেন। প্রথমে লেওপল্ড ১৭৬৪ সালের গ্রীষ্মে লন্ডনে এবং পরে ১৭৬৫ সালে শরতে হেগে দুই সন্তানই অসুস্থ হয়ে পড়েন। তারা ১৭৬৭ সালের শেষের দিকে ভিয়েনা সফরে যান এবং ১৭৬৮ সালের ডিসেম্বর পর্যন্ত সেখানে অবস্থান করেন।
জালৎসবুর্গে এক বছর কাটানোর পর লেওপল্ড ও উল্‌ফগাংক আন্না মারিয়া ও নান্নেরলকে বাড়িতে রেখে ইতালির উদ্দেশ্যে রওনা দেন। ১৭৬৯ সালের ডিসেম্বর থেকে ১৭৭১ সালের মার্চ পর্যন্ত তারা এই সফরে ছিলেন। পূর্ববর্তী সফরগুলোর মত লেওপল্ড পরিবেশক ও দ্রুত পরিপক্ব হয়ে উঠতে থাকা সুরকার হিসেবে তার পুত্রের দক্ষতা প্রদর্শন করতে চাইতেন। মোৎসার্ট বলঙ্গায় ইয়োসেফ মাইস্লিভেসেক ও জোভান্নি বাতিস্তা মার্তিনির সাথে সাক্ষাৎ করেন এবং তাকে বিখ্যাত আকাদেমিয়া ফিলারমোনিকার সদস্য করা হয়। রোমের সিস্টিন চ্যাপেলে তিনি দুইবার গ্রেগরিও আলেগ্রির মিজারেরে পরিবেশন করতে শুনেন এবং নিজের স্মৃতি থেকে এই সুর রচনা করেন। ফলে তিনিই ভ্যাটিকানের এই সংরক্ষিত সম্পদের প্রথম অননুমোদিত কপি তৈরি করেন।
জালৎস্‌বুর্গের দরবারে নিয়োগ (১৭৭৩-১৭৭৭)
১৭৭৩ সালের ১৩ই মার্চ তার পিতার সাথে ইতালি থেকে ফিরে আসার পর জালৎস্‌বুর্গের শাসক প্রিন্স-আর্চবিশপ হিয়েরোনিমাস কোলোরেডো তাকে দরবারী সঙ্গীতজ্ঞ হিসেবে নিয়োগ দেন। মাত্র ১৫ বছর বয়সে জালৎস্‌বুর্গের দরবারী সঙ্গীতজ্ঞ হিসেবে নিয়োগ প্রাপ্ত হওয়ার পর তিনি পাশাপাশি নিরলসভাবে অসংখ্য সুর সৃষ্টির মাধ্যমে আরও উচ্চ অবস্থানে পৌঁছানোর চেষ্টা চালিয়ে যান। জালৎস্‌বুর্গে তার অসংখ্য বন্ধু ও গুণগ্রাহী ছিল এবং তার বিভিন্ন ধরনের সুর, যেমন - সিম্ফনি, সোনাটা, স্ট্রিং কোয়ার্টেট, গণসঙ্গীত, সেরেনেডস ও কয়েকটি অপ্রধান অপেরার সুর করার সুযোগ সৃষ্টি হয়। ১৭৭৫ সালের এপ্রিল থেকে ডিসেম্বর মাসের মধ্যে বেহালা কনসার্টোর প্রতি মোৎসার্টের আগ্রহ জন্মে এবং ধারাবাহিকভাবে পাঁচটি সুর রচনা করে, যা ধীরে ধীরে তার সঙ্গীতের আধুনিকায়নে ভূমিকা পালন করেন। শেষ তিনটি সুর - কে. ২১৬, কে. ২১৮ ও কে. ২১৯ বর্তমানে রিপার্টোয়ারের প্রধান সুর। ১৯৭৬ সালে তিনি পিয়ানো কনসার্টোতে তার প্রচেষ্টা শুরু করেন এবং ১৯৭৭ সালের শুরুর দিকে ই♭ কনসার্টো কে. ২১৭ সুর সৃষ্টি করেন। এই কাজটিকে সামালোচকগণ তার আলোচিত সাফল্য বলে গণ্য করেন।
প্যারিস সফর (১৭৭৭-১৭৭৮)
থাম্ব|upright|বাম|১৭৭০ সালে পোপ চতুর্দশ ক্লেমেন্তের নিকট থেকে গৃহীত অর্ডার অব দ্য গোল্ডেন স্পুর ব্যাজ পরিহিত মোৎসার্ট। এটি ১৭৭৭ সালের একটি চিত্রকর্মের অনুলিপি। ১৭৭৭ সালের আগস্ট মাসে মোৎসার্ট জালৎসবুর্গের পদ থেকে অব্যহতি দেন এবং ২৩শে সেপ্টেম্বর কর্ম খোঁজার উদ্দেশ্যে আউগসবুর্গ, মানহাইম, প্যারিস ও মিউনিখ সফরে যান। তিনি মানহাইমে বিখ্যাত ঐকতান বাদকদলের সদস্যদের সাথে পরিচিত হন, যারা সে সময়ে ইউরোপের সেরা ছিল। তিনি আলোয়সিয়া ওয়েবারের প্রেমে পড়েন। ওয়েবার একটি সঙ্গীত পরিবারের চার কন্যার একজন ছিলেন। মোৎসার্ট ১৭৭৮ সালের ১৪ই মার্চ প্যারিসের উদ্দেশ্যে মানহাইম ত্যাগ করেন। প্যারিসের একটি চিঠি থেকে জানা যায় তিনি ভার্সাইয়ে অরগান বাদক পদে ছিলেন, কিন্তু মোৎসার্ট এই কাজে আগ্রহী ছিলেন না। তিনি ধার করতে শুরু করেন এবং মূল্যবান জিনিসপত্র বন্ধক রাখতে শুরু করেন। ১৭৭৮ সালের ৩রা জুলাই তার মাতা মারা যান। হ্যালিওয়েলের মতে, আর্থিক সংকটের কারণে ডাক্তার ডাকতে দেরি হয়েছিল। মোৎসার্ট ডিউক ডোরলিয়ন্সের একান্ত সচিব মেলচোয়ার গ্রিমের সাথে তার বাড়িতে বাস করতে শুরু করেন।
প্যারিসে মোৎসার্টের অবস্থানকালে তার পিতা জালৎসবুর্গে তার জন্য চাকরির বন্দোবস্ত করেন। স্থানীয় অভিজাতদের সহায়তায় মোৎসার্টকে রাজদরবারে অরগান বাদক ও কনসার্ট প্রধানের পদে যোগদানের প্রস্তাব দেওয়া হয়। এই পদে বার্ষিক বেতন ছিল ৪৫০ ফ্লোরিন, কিন্তু তিনি এই প্রস্তাবে সম্মত হতে অনিচ্ছুক ছিলেন। এই সময়ে গ্রিম ও মোৎসার্টের মধ্যকার সম্পর্কে ভাঙ্গন ধরে এবং মোৎসার্ট গ্রিমের কাছ থেকে সরে যান। ১৭৭৮ সালের সেপ্টেম্বর মাসে জালৎসবুর্গের উদ্দেশ্যে প্যারিস ছাড়ার পর তিনি মানহাইম ও মিউনিখে বিলম্ব করেন এবং তখনো জালৎসবুর্গের বাইরো কোথাও চাকরির প্রত্যাশা করতে থাকেন। মিউনিখে তিনি পুনরায় আলোয়সিয়ার সাথে সাক্ষাৎ করেন। আলোয়সিয়া তখন সফল গায়িকা, কিন্তু তখন আর তার প্রতি আগ্রহী ছিলেন না। মোৎসার্ট পরিশেষে ১৭৭৯ সালের ১৫ই জানুয়ারি জালৎসবুর্গে ফিরে আসেন এবং নতুন চাকরিতে যোগদান করেন, কিন্তু তিনি জালৎসবুর্গে তার কাজের প্রতি উদাসীন ছিলেন।
ভিয়েনার জীবন (১৭৮১-১৭৮৭)
পরবর্তীতে ভিয়েনায় একজন পিয়ানোবাদক রূপে তার জীবনের নতুন অধ্যায় আরম্ভ হয় এবং অল্প সময়েই তিনি নিজেকে ভিয়েনার শ্রেষ্ঠ পিয়ানোবাদক হিসেবে প্রতিষ্ঠিত করেন। ১৭৮২ সালে ডাই এন্টফুরুং আউস ডেম সেরাইল (Die Entführung aus dem Serail) অপেরায় তার কাজের সাফল্য মোৎসার্টকে একজন সুরকার হিসেবে ভিয়েনায় সুপ্রতিষ্ঠিত করে।
ডাই এন্টফুরুং আউস ডেম সেরাইল অপেরায় সাফল্য লাভের পরও মোৎসার্ট পরবর্তী ৪ বছর অপেরার জন্য খুব সামান্যই কাজ করেন। এসময় তিনি নিজেকে একজন পিয়ানোবাদক এবং কন্সার্টো রচয়িতা হিসেবে প্রতিষ্ঠায় মনোনিবেশ করেছিলেন। অতঃপর ১৭৮৫ সালের শেষ দিকে তিনি কীবোর্ড এ সুর সম্পাদনার কাজ থেকে সরে আসেন এবং librettist Lorenzo Da Ponte-এর সাথে অপেরায় সহযোগীতার কাজ শুরু করেন, যা বেশ খ্যাতি অর্জন করে। ১৭৮৬ সালে,ভিয়েনায়, তার বিখ্যাত সৃষ্টি দ্য ম্যারিজ অব ফিগারো-এর সফল উন্মোচন ঘটে। ডিসেম্বর ১৭৮৭ এ, মোৎসার্ট খানদানী পৃষ্ঠপোষকতা অধীনে কাজে নিয়োগ প্রাপ্ত হন, যখন সম্রাট জোসেফ দ্বিতীয় তার দরবারী সুরকার গ্লুক-এর মৃত্যুর পর মোৎসার্টকে ঐ পদে নিযুক্ত হবার আহ্বান জানান। এটি ছিল একটি সাময়িক নিয়োগ যার যন্য মোৎসার্ট পেতেন প্রতি বছর মাত্র ৪০০ ফ্লৌরিন্স (মুদ্রা)। অবশ্য এসময় মোৎসার্টকে কেবল Redoutensaal-এ বার্ষিক বল নাচের জন্য সুর তৈরি করতে হত। এবং বস্তুত এই স্বল্প আয়ই তার জন্য গুরুত্বপূর্ণ হয়ে ওঠে।
১৭৮৭ সালে, আরেক সুর সম্রাট লুডভিগ ফান বেটোফেন মোৎসার্টের সঙ্গে অধ্যয়ন করার জন্য ভিয়েনায় কয়েক সপ্তাহ অতিবাহিত করেন। বিটোফেন তখন ছিলেন তরুণ, এবং এই দুই সুর সম্রাটের আদৌ কখনো দেখা হয়েছিল কি-না সে প্রসঙ্গে কোন নির্ভরযোগ্য তথ্য পাওয়া যায়নি।
থাম্ব|160px|কন্সতান্জে মোৎসার্ট ১৭৮২ সালের ৪ঠা আগস্ট মোৎসার্ট কন্সটানৎসের সাথে বিবাহবন্ধনে আবদ্ধ হন। তাদের ছয় সন্তানের চারজন শিশু অবস্থায় মারা যান। তারা হলেন:
ভিয়েনা পরবর্তী জীবন (১৭৮৮-১৭৯১)
থাম্ব|180px|ডান|ডোরা স্টকের আঁকা মোৎসার্টের চিত্র, এপ্রিল ১৭৮৯। ১৭৮৮ এর মাঝামাঝি সময়ে মোৎসার্ট এবং তার পরিবার কেন্দ্রীয় ভিয়েনা ছেড়ে আলসেরগ্রান্দ (অস্ট্রিয়াতেই)-এর শহরতলীতে চলে আসেন। ধারণা করা হয়েছিল মোৎসার্ট তার ব্যয় কমিয়ে আনার জন্য এমনটি করেছিলেন, যদিও বর্তমান সময়ের গবেষণা বলে, এটি সত্য নয়। এসময় মোৎসার্টের বন্ধু ও সহকর্মীদের কাছ থেকে অর্থ ধার নেওয়া এবং মলিন পোশাক-পরিচ্ছদের কারণে তিনি হতাশাগ্রস্থ হয়ে পড়েন বলে Maynard Solomon এবং আরও কিছু ব্যক্তির মতামত জানা যায়। এ সময়ের উল্লেখযোগ্য কাজের মধ্যে রয়েছে তার শেষ তিনটি সুর, যা সিম্ফোনি 39, 40, এবং 41 নামে খ্যাত (প্রতিটিই ১৭৮৮ সালে সৃষ্ট), এবং তিনটি Da Ponte operas-এর শেষটি (Così fan tutte) যার উন্মোচন হয় ১৭৯০ এ।
শেষ বছরগুলো
মোৎসার্টের জীবনের শেষ বছরগুলো ছিল তার অন্যতম শ্রেষ্ঠ সুর সৃষ্টি-কাল এবং এক প্রকারে তার নিজেকে ফিরে পাওয়ার কাল। অপেরা The Magic Flute, চূড়ান্ত পিয়ানো কন্সার্টো (K. 595 in B-flat), তার string quintets সিরিজের শেষ খন্ড, প্রার্থনাসংগীত (Motet) Ave verum corpus K. 618, এবং অসমাপ্ত Requiem K. 626. —এই কালজয়ী সৃষ্টিগুলো এই সময়েই করা, যার জন্য তিনি বহুল সমাদৃত হন।
১৭৯০ সালে, অবশেষে মোৎসার্টের আর্থিক দূরবস্থার অবসান ঘটে, যদিও এটির কারণ বা প্রমাণ মীমাংসাহীন। এটা প্রমাণ হয় যে হাঙ্গেরি এবং আমস্টারডাম এর ধনী পৃষ্ঠপোষকদের জন্য বার্ষিক বৃত্তির বিনিময়ে মোৎসার্ট নৈমিত্তিক রচনা করেন। তিনি সম্ভবত ইম্পেরিয়াল সভাগৃহ সুরকার হিসাবে তার লিখিত নাচ সঙ্গীত বিক্রয় থেকেও সুবিধাপ্রাপ্ত হন। মোৎসার্ট এরপর আর অর্থ ধার করেননি এবং ধারের অর্থও শোধ করে দেন।
প্রাগে, ৬ সেপ্টেম্বর ১৭৯১ এ অপেরা La clemenza di Tito-এর উন্মোচন-এর সময়কালে, মোৎসার্ট অসুস্থ হয়ে পড়েন। এসময় তার স্ত্রী, তার কনিষ্ঠ বোন এবং পরিবারের ডাক্তার টমাস ফ্রান্ত্জ ক্লসেত তার দেখাশোনা করেন। ৩৫ বছর বয়সি মোৎসার্ট ১৭৯১ সালের ৫ ডিসেম্বর রাত ১টায় মারা যান।
সেন্ট মার্কস সিমেট্রির একটি সাধারণ কবরে এই সুর সম্রাটকে শায়িত করা হয় ৭ ডিসেম্বর। দিনটি ছিল সাধারণ, শান্ত আবহাওয়ার।
জনসংস্কৃতিতে মোৎসার্ট
মোৎসার্টের জীবনী ও কর্ম অসংখ্য বই, নাটক ও চলচ্চিত্রের মূল বিষয়বস্তু। অস্ট্রেলীয় চকলেট বল মোৎসার্ট বুলেট তার নামানুসারে রাখা হয়। মিলশ ফরমান পরিচালিত ১৯৮৪ সালের আমাডেয়ুস চলচ্চিত্রে টম হালচ মোৎসার্টের ভূমিকায় অভিনয় করেন। চলচ্চিত্রটি শ্রেষ্ঠ চলচ্চিত্র ও শ্রেষ্ঠ পরিচালনার পুরস্কারসহ ৮টি বিভাগে একাডেমি পুরস্কার লাভ করে।
১৯৮০-এ বাংলাদেশ
গণপ্রজাতন্ত্রী বাংলাদেশ এর ১৯৮০ সালের প্রধান ঘটনা প্রবাহ
বুনলেউয়া সুলিলাত
বুনলেয়া সুলিলাত (জুন 7, 1932 - 10 আগস্ট, 1996; প্রায়শই লুয়াং পু বুনলেয়া সুলিলাত ; থাই : หลวง หลวง ปู่ บุญ สุรีรัตน์, আরটিজিএস :   লুয়াংপু বুনলুয়া সুরিরাত , হিসাবে পরিচিত । তিনি একজন থাই / ইসান / লাও রহস্যবাদী , মিথ -নির্মাতা, আধ্যাত্মিক ধর্মের নেতা এবং ভাস্কর্য শিল্পী ছিলেন। তিনি দুটি ধর্মীয়-থিমযুক্ত পার্ক তৈরির জন্য দায়ীথাই-লাও সীমান্তের কাছে মেকং নদীর তীরে কংক্রিটের তৈরি বিশাল চমৎকার ভাস্কর্য : বুদ্ধ পার্ক ( লাও: ວັດ ຊຽງຄວນ, থাই: থেই: วัดเงงควนค่วย ) থাই: ศาลาแก้วกู่) থাই পাশে ( নং খাই থেকে 3 কিমি পূর্বে )।
ইমরান মীর
ইমরান মীর (জন্ম ৩০ সেপ্টেম্বর ২০০১) লোগার প্রদেশে জন্মগ্রহণকারী একজন আফগান ক্রিকেটার। ২০ অক্টোবর ২০১৭ তারিখে অনুষ্ঠিত ২০১৭-১৮ আহমেদ শাহ আবদালি ৪-দিনের টুর্নামেন্টে মিস আইনক অঞ্চলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২০১৯ শপেজেজা ক্রিকেট লিগে কাবুল গলসের হয়ে ১২ ই অক্টোবর ২০১৯ সালে মীর টি-টোয়েন্টিতে অভিষেক করেন।
২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে সদস্য করা হয়েছিল।
আয়ারল্যান্ড বাল্ডউইন
আয়ারল্যান্ড এলিস বাল্ডউইন (জন্ম 23 অক্টোবর, 1995) একজন আমেরিকান ফ্যাশন মডেল এবং অভিনেত্রী। তিনি প্রায়শই আয়ারল্যান্ডের বাসিঞ্জার বাল্ডউইনের পাশে যান, যার মধ্যে তাঁর মাতার নামও রয়েছে। বাল্ডউইন ২০১৩ সালে মডেলিং এবং অভিনয় শুরু করেছিলেন এবং গ্রজ ম্যাচের মতো ছবিতে এবং গ্রাজিয়ার মতো ম্যাগাজিনগুলির সম্পাদকীয়গুলিতে হাজির হয়েছেন। বাল্ডউইনও প্রাণীর অধিকারের পক্ষে সোচ্চার উকিল এবং তার মা চব্বিশ বছর পরে পেটা-র পক্ষে ছিলেন। 2019 সালে বাল্ডউইন পেশাদারভাবে ডিজে শুরু করেছিলেন।
জীবনের প্রথমার্ধ
বাল্ডউইন লস অ্যাঞ্জেলেসে অভিনেতা অ্যালেক বাল্ডউইন এবং কিম বাসিংগারের জন্মগ্রহণ করেছিলেন। তিনি অভিনেতা স্টিফেন, ড্যানিয়েল এবং উইলিয়াম বাল্ডউইনের ভাতিজি এবং মডেল হেইলি বাল্ডউইনের চাচাতো ভাই। বাবার দ্বিতীয় বিবাহের মধ্য দিয়ে তার একটি ছোট অর্ধ-বোন, কার্মেন এবং তিন সৎ ভাই, রাফায়েল, লিওনার্দো এবং রোমিও রয়েছে।
তার বাবার মাধ্যমে বাল্ডউইন মে ফ্লাওয়ার যাত্রী জন হাওল্যান্ডের (1592–1673) বংশোদ্ভূত, এবং এই লাইনের মাধ্যমে, উত্তর আমেরিকাতে জন্মগ্রহণ করা তাঁর পরিবারের 14 তম প্রজন্ম এবং উত্তর আমেরিকাতে বসবাস করার 15 তম প্রজন্ম। [তথ্যসূত্র প্রয়োজন]
2007 সালে 11 বছর বয়সে, তার বাবা তার উপর রাগান্বিত ভয়েসমেইল বার্তা ছেড়ে যাওয়ার পরে মিডিয়াতে মনোযোগ আকর্ষণ করেছিলেন, যা প্রচারিত হয়েছিল। তিনি বলেছিলেন যে তিনি "অসভ্য, নির্বোধ ছোট্ট শূকর"।
বাল্ডউইন মার্চ ২০১৩-এ আইএমজি মডেলগুলির সাথে স্বাক্ষর করেছিলেন April মে মাসে বাল্ডউইন ডাব্লিউ ম্যাগাজিনের এটি ট্রেন্ড, ইট গার্ল বৈশিষ্ট্যে হাজির। বাল্ডউইন জুন মাসে ভ্যানিটি ফেয়ারের ইট গার্ল ছিলেন এবং ইস্যুটির জন্য প্যাট্রিক ডেমারচেলেয়ার ছবি তোলেন। এলে তাদের সেপ্টেম্বর 2013 সংখ্যায় বাল্ডউইনের সাক্ষাৎকার নিয়েছে। সাক্ষাৎকারের সাথে সম্পাদকীয়টি টমাস হোয়াইটাইডের ছবি এবং জো জি স্টাইল করেছেন। তিনি ব্রুস ওয়েবারের ছবিতে ডুজর ম্যাগাজিনের একটি সম্পাদকীয়তে উপস্থিত হয়েছিলেন। বাল্ডউইন গ্রুম ম্যাচ ছবিতে অভিনয়ের মাধ্যমে আত্মপ্রকাশ করেছিলেন, কিম বাসিংগার চরিত্র স্যালির একটি ছোট সংস্করণ অভিনয় করেছিলেন।
2014 সালে বাল্ডউইন নিউইয়র্ক ফিল্ম একাডেমিতে পড়াশোনা শুরু করেছিলেন, প্রধানত সিনেমাটোগ্রাফি এবং অভিনয় অধ্যয়নরত। বালডউইন আজ রাতের বিনোদন প্রতিবেদক হিসাবে ন্যান্সি ওডেল এবং জো জি-এর পাশাপাশি 86 তম বার্ষিক একাডেমি পুরষ্কারে অংশ নিয়েছিলেন।
২০১৫ সালের এপ্রিলে বালডউইন আইএমজি মডেলগুলি থেকে পুনর্বাসনের একটি পদক্ষেপের পরে পদত্যাগ করেছিলেন। তারপরে বাল্ডউইন জুন 2015 সালে ডিটি মডেল ম্যানেজমেন্টের সাথে সাইন ইন করেছিলেন।
2017 সালে, বাল্ডউইন ট্রু রিলিজিওন জিন্স এন্ড গুয়েস প্রচারে উপস্থিত হয়েছিল। মে মাসে, বাল্ডউইন এললে বুলগেরিয়া, ল'অফিয়েল ইউক্রেন এবং ম্যারি ক্লেয়ার মেক্সিকোয়ের প্রচ্ছদ অর্জন করেছিলেন। [তথ্যসূত্র জানা] বাল্ডউইন ক্যাম্পাস কলার ছবিতে মূল চরিত্রে ম্যাসি ডানকান চরিত্রে অভিনয় করেছিলেন।
2018 সালে, তিনি তার মায়ের একই কাজ করার চব্বিশ বছর পরে, "পেইং রাইটার গো ন্যাংড থান ওয়েয়ার ফুর" বিরোধী ফুর বিজ্ঞাপন প্রচারের জন্য নগ্ন পোজ দিয়েছেন। টুকরোটির প্রচারমূলক ভিডিওতে বাল্ডউইন বৈশিষ্ট্যযুক্ত যাতে উল্লেখ করা হয়েছে যে তার চুক্তিতে তার একটি স্পষ্ট "কোন পশম" নীতি নেই। সেপ্টেম্বরে, বাল্ডউইন গ্রুসিয়ার প্রচ্ছদটি সজ্জিত করেছিলেন, ইউ সসাই শ্যুট করেছিলেন।
2019 সালে, বালডউইন নোরাহ রেস্তোরাঁর তৃতীয় বার্ষিকীতে ক্যারোলিন ডি'অমোর পাশাপাশি ডিজে ভাড়া নেওয়া হয়েছিল। তবে বাল্ডউইন স্বীকার করেছেন যে তিনি অবশ্যই "পুরো সময়ের ডিজে নন"। সেপ্টেম্বরে, বাল্ডউইনকে হাসির ট্রেনের বার্ষিক পুল পার্টি দাতব্য ইভেন্টে পাশাপাশি ডিজে নেওয়া হয়েছিল। তিনি তার বাবা আলেকের কমেডি সেন্ট্রাল রোস্টে উপস্থিত ছিলেন, একটি অঘোষিত রুটিন করে।
ব্যক্তিগত জীবন
2014 সালে, বাল্ডউইন র‌্যাপার অ্যাঞ্জেল হেজের সাথে সম্পর্কে ছিল। 2015 সালে, হাজ তার ট্র্যাকটি উত্সর্গ করেছিল: বাল্ডউইনের কাছে "ক্যান্ডলেক্সস", কভার আর্টটিতে বাল্ডউইন এবং হেজের বৈশিষ্ট্য রয়েছে যা হাজেজ নিজেই আঁকা হয়েছিল। বেশ কয়েক মাস পরে বাল্ডউইন "ইমোশনাল ট্রমা" জন্য মালিবুর সোবা রিকভারি সেন্টারে নিজেকে যাচাই করার আগে এই সম্পর্কটি শেষ করেন
2018 সালে, তিনি সঙ্গীতজ্ঞ কোরি হার্পারের সাথে ডেটিং শুরু করেছিলেন
2019 সালে, বাল্ডউইন একটি মানবজীবন সুরক্ষা আইন সম্পর্কে একটি ইনস্টাগ্রামের গল্পে প্রকাশ করেছিলেন যে তিনি যৌন নির্যাতনের শিকার হয়েছেন। তার ইনস্টাগ্রামের গল্পে, তিনি জানিয়েছিলেন যে তিনি একজন বেঁচে আছেন এবং "একদিন [তিনি] আসল গল্পটি প্রকাশ করবেন"। তিনি আরও প্রকাশ করেছিলেন যে সেই সময় তিনি পদার্থের উপর নির্ভর করতে শুরু করেছিলেন, যার ফলস্বরূপ তিনি তার কেরিয়ারকে "নাশকতা" হিসাবে চিহ্নিত করেছিলেন।
পামেলা চ্যাটার্জী
পামেলা চ্যাটার্জী হচ্ছেন একজন ভারতীয় লেখিকা ও পল্লীকর্মী। তার উল্লেখযোগ্য প্রকল্প হল ৬২৫,০০০হেক্টর জমি পুনরুদ্ধার করা। তিনি নারী শক্তি পুরস্কারে ভূষিত হয়েছেন। এটি ভারতের মহিলাদের জন্য সর্বোচ্চ পুরস্কার।
জীবনী
চ্যাটার্জী ১৯৩০ সালের দিকে জন্মগ্রহণ করেছিলেন। তিনি ভারতের উত্তরাঞ্চল রাজ্যের কুমায়ুন অঞ্চলের বাসিন্দা।
বিশ্বব্যাংকের সহায়তা নিয়ে তিনি ৪,৬০০ হেক্টর জমি পুনরুদ্ধার করতে সক্ষম হয়েছেন। প্রকল্পটি ৯৫ জন কৃষকের সাথে শুরু হয়েছিল তবে দুই বছরেরও বেশি সময় ধরে এই সংখ্যা বৃদ্ধি পেয়েছে।  জমিগুলোতে খুব বেশি পরিমাণে সোডিয়াম ছিল যা সোডিক মাটি হিসাবে পরিচিত। জমিগুলো থেকে উৎপাদিত ধানের প্রথম ফলন প্রথাগত জমির ফলনের তুলনায় বেশি হয়েছে। সবশেষে সেখানে ১০,০০০ কৃষক ছিল এবং পুনরুদ্ধারকৃত জমির পরিমাণ বেড়ে দাঁড়িয়েছে ৬২৫,০০০ হেক্টরের মতো।
বাম|থাম্ব| রাষ্ট্রপতি [[রাম নাথ কোবিন্দ পামেলা চ্যাটার্জীকে নারী শক্তি পুরস্কার প্রদান করছেন]]
গ্রন্থ ও সাময়িকী
তিনি ২০০৫ সালে "লিসেন দ্য মাউন্টেন: এ হিমালয়ান জার্নাল" শীর্ষক একতি সাময়িকী প্রকাশ করেছিলেন।
পুরস্কার ও সম্মাননা
২০১৭ সালে তাকে নারী শক্তি পুরস্কার দেওয়া হয়েছিল। ভারতের রাষ্ট্রপতি ভবনে রাষ্ট্রপতি রাম নাথ কোবিন্দ তাকে এই পুরস্কারটি দিয়েছিলেন। প্রধানমন্ত্রী নরেন্দ্র মোদীও সেখানে উপস্থিত ছিলেন।
শরৎচন্দ্র রায়
শরৎচন্দ্র রায় (৪ নভেম্বর ১৮৭১ ― ৩০ এপ্রিল ১৯৪২ ) ছিলেন নৃবিজ্ঞানের একজন প্রখ্যাত ভারতীয় পণ্ডিত। তিনিই প্রথম ভারতীয় নৃতত্ত্ববিদ তথা নৃবিজ্ঞানী এবং ভারতীয় নৃতত্ত্বের জনক হিসাবে বিবেচিত হন।
জন্ম ও প্রারম্ভিক জীবন
শরৎচন্দ্রের জন্ম বৃটিশ ভারতের অধুনা বাংলাদেশের খুলনা জেলার করাপাড়ায়। পিতা পূর্ণচন্দ্র রায় ছিলেন বেঙ্গল জুডিসিয়াল সার্ভিসের সদস্য। যখন তাঁর পিতা পুরুলিয়ায় বদলি হন, কিশোর শরৎচন্দ্র উপজাতি মানুষদের সান্নিধ্যে আসেন। ১৮৮৫ খ্রিস্টাব্দে পিতার মৃত্যুর পর তিনি কলকাতায় তাঁর মাতুলালয়ে এসে পড়াশোনা করতে থাকেন। ১৮৯২ খ্রিস্টাব্দে তিনি  জেনারেল অ্যাসেমব্লিজ ইনস্টিটিউশন বর্তমানে স্কটিশ চার্চ কলেজ থেকে ইংরাজীতে অনার্স সহ  স্নাতক হন। এই কলেজ থেকে তিনি ইংরাজী বিষয়ে  স্নাতকোত্তর ডিগ্রি লাভ করেন। পরে তিনি  তৎকালীন রিপন কলেজ বর্তমানের সুরেন্দ্রনাথ কলেজ থেকে  আইনবিদ্যায় স্নাতক তথা বি.এল পাশ করেন।
কর্মজীবন
তিনি ১৮৯৫ খ্রিস্টাব্দে ময়মনসিংহের ধলা হাইস্কুলে প্রধানশিক্ষক হিসাবে কর্মজীবন শুরু করেন এবং পরে রাঁচির জিইএল মিশন উচ্চ বিদ্যালয়ের অধ্যক্ষ হন। রাঁচিতে আদিবাসীদের দুর্দশা সম্পর্কে জানতে পারেন। সে সময় বিহার ও ওড়িশার আদিবাসীদের প্রতি যে অত্যাচার চলত তিনি আইনসম্মত পন্থায় বন্ধ করার চেষ্টা করেন। শেষে নিজে শিক্ষকতা ছেড়ে আইনজীবী হিসাবে অনুশীলন শুরু করেন। ১৮৯৭ খ্রিস্টাব্দে তিনি কলকাতার চব্বিশ পরগনা জেলা আদালতের আবেদনকারী হন। পরের বছর তিনি রাঁচির জুডিসিয়াল কমিশনারের আদালতে অনুশীলন করেন।
নৃতত্ত্ববিজ্ঞানী হিসাবে কর্মজীবন
পরবর্তীতে ১৯২১ খ্রিস্টাব্দে ম্যান ইন ইন্ডিয়া পত্রিকাসহ অন্যান্য জার্নাল প্রকাশনার মাধ্যমে এবং কলকাতা বিশ্ববিদ্যালয়ে নতুন খোলা নৃতত্ত্ব বিজ্ঞান বিভাগে বক্তৃতায় এবং পাটনা বিশ্ববিদ্যালয়ে রিডার হিসাবে কাজের মধ্য দিয়ে নৃ-বিজ্ঞানের ক্ষেত্রকে তিনি আরো প্রসারিত করেন।
অস্ট্রুয়ার ভক্সব্লাট
অস্ট্রুয়ার ভক্সব্লাট, পরে এর নাম পরিবর্তন করে ডের ক্যাম্পফ ('দ্য স্ট্রাগল'), ছিল জার্মান ভাষায় এক সমাজতান্ত্রিক সংবাদপত্র, যা অস্ট্রিয়া-হাঙ্গেরিতে, পরে চেকোস্লোভাকিয়ায়, প্রকাশিত হয়েছিল। এটা সোশ্যাল ডেমোক্রেটিক এসোসিয়েশন একটি সাপ্তাহিক পত্রিকা হিসেবে মোরাভস্কা অস্ত্রাভায় (আজ অস্ত্রাভা জেলা) প্রতিষ্ঠিত হয়েছিল ।
কাগজটি ভার্ল্যাগ উইলহেম নিসনার দ্বারা ছাপা হত ব্রুনে এবং ১৯১৭ থেকে এটা মোরাভস্কা অস্ত্রাভার ভার্ল্যাগ জোসেফ হারম্যান দ্বারা মুদ্রিত হয়। 1919 সালে এটি চেকোস্লোভাক প্রজাতন্ত্রের জার্মান সোশ্যাল ডেমোক্রেটিক ওয়ার্কার্স পার্টির একটি আঞ্চলিক অঙ্গ হয়ে ওঠে।
১৯২১ সালের মার্চ মাসে এটি একটি দৈনিক পত্রিকায় রূপান্তরিত করা হয়, এর নামকরণ করা হয় ডের ক্যাম্পফ, যা বর্তমানে চোরোস্লোভাকিয়া কমিউনিস্ট পার্টির একটি আঞ্চলিক অঙ্গ এবং মোরাভিয়া, সাইলেশিয়া এবং ব্রুনো থেকে ছাপা হয়েছিল। এক বছর পর পত্রিকাটি লিবারেখে চলে যায়। প্রকাশনাটি ১৯২২ সালে বন্ধ হয়েছিল।
গুণ্ডলুপেট
গুণ্ডলুপেট (Gundlupet) ভারতের কর্ণাটক রাজ্যের চামরাজনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮১৬ মিটার (২৬৭৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুন্দলুপেত শহরের জনসংখ্যা হল ২৬,৩৬৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে গুন্দলুপেত এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
বেঙ্গল প্যাক্ট
বেঙ্গল প্যাক্ট একটি চুক্তি যা ১৯২৩ খ্রিষ্টাব্দে বাংলার মুসলিম ও হিন্দুদের মধ্যে সাম্প্রদায়িক পার্থক্যজনিত সমস্যা সমাধানকল্পে সম্পাদিত হয়েছিল। চুক্তির উদ্যোক্তা দেশবন্ধু চিত্তরঞ্জন দাশ মুসলিমদের সাথে হিন্দুদের রাজনৈতিক অংশীদারত্বের পক্ষপাতী ছিলেন। এই চুক্তিতে হোসেন শহীদ সোহরাওয়ার্দী‌র গুরুত্বপূর্ণ ভূমিকা ছিল।
পটভূমি
অসহযোগ আন্দোলন প্রত্যাহারের পর ভারতীয় জাতীয় কংগ্রেসের নেতৃবৃন্দের একটি অংশ আইন সভায় যোগদানের পক্ষে অবস্থান নেন। চিত্তরঞ্জন দাশ ও মতিলাল নেহরু এদের মধ্যে প্রভাবশালী ছিলেন। ১৯২২ সালের ডিসেম্বরে গয়ায় কংগ্রেসের বার্ষিক অধিবেশন হয়। এতে চিত্তরঞ্জন দাশ সভাপতিত্ব করেন। তিনি অধিবেশনে কাউন্সিল এন্ট্রি প্রোগ্রাম পেশ করেন। কংগ্রেসে তার এই প্রস্তাব প্রত্যাখ্যান করে। চিত্তরঞ্জন দাশ কংগ্রেসের সভাপতির পদ ত্যাগ করেন এবং পরের বছর ১৯২৩ সালের জানুয়ারিতে স্বরাজ্য দল গঠন করেন। এতে তিনি ডাঃ আনসারী, হাকিম আজমল খান, বিঠলভাই প্যাটেল, মতিলাল নেহরু, মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদি, ডাঃ বিধান চন্দ্র রায়ের সমর্থন পান।
চুক্তি
চুক্তির কতিপয় ধারা ছিল:
হিন্দু প্রতিক্রিয়া
অধিকাংশ হিন্দু নেতা এই চুক্তির প্রতি বিরূপ ছিলেন। চুক্তি বিরোধী হিন্দু নেতৃবৃন্দ বলেন যে স্বরাজ্য দল ও কংগ্রেস কমিটি এই চুক্তি পাস করলেও কংগ্রেসের প্রকাশ্য অধিবেশনে চিত্তরঞ্জন দাশ ব্যর্থ হবেন। শ্যামসুন্দর চক্রবর্তী, সুরেন্দ্রনাথ ব্যানার্জী‌ ও বিপিন চন্দ্র পাল এই চুক্তির বিরোধিতা করেন এবং তারা একে একতরফা বলে অভিযোগ করেন। হিন্দু গণমাধ্যমগুলো এর বিরুদ্ধে সমালোচনা শুরু করে। চিত্তরঞ্জন দাশের বিরুদ্ধে লেখক পাঁচকড়ি বন্দ্যোপাধ্যায় অমৃতবাজার পত্রিকায় লেখালেখি করেন। চিত্তরঞ্জন দাশকে অনেকেই সুবিধাবাদি ও মুসলিমদের প্রতি পক্ষপাতদুষ্ট বলে অভিযোগ করলেও তিনি তার মতে অটল ছিলেন। স্বাধীনতা অর্জনের জন্য তিনি হিন্দু মুসলিম ঐক্যে বিশ্বাসী ছিলেন এবং চুক্তির প্রয়োজনীয়তার উপর জোর দেন।
অনেক হিন্দু নেতা চিত্তরঞ্জন দাশের বিরোধিতা করলেও তার সমর্থক হিন্দু নেতৃবৃন্দও ছিলেন। এদের মধ্যে ছিলেন সুভাষচন্দ্র বসু, কিরণশংকর রায়, অনিলবরণ রায়, বীরেন্দ্রনাথ শাসমল ও প্রতাপচন্দ্র গুহ।
মুসলিম প্রতিক্রিয়া
চুক্তির কারণে চিত্তরঞ্জন দাশ মুসলিমদের মধ্যে জনপ্রিয় হন। মুসলিমরা চিত্তরঞ্জন দাশের পরিকল্পনার প্রতি তাদের সমর্থন জানায়। তাদের দৃষ্টিতে চুক্তিটি সাম্প্রাদায়িক দ্বন্দ্বের মূলে আঘাত হানবে। ন্যায্য দাবির প্রতি হিন্দু নেতাদের পদক্ষেপের কারণে মুসলিম গণমাধ্যমগুলো হিন্দু নেতৃবৃন্দের প্রতি ধন্যবাদ প্রকাশ করে।
সিরাজগঞ্জ সম্মেলন
১৯২৩ সালের ডিসেম্বরে ভারতীয় জাতীয় কংগ্রেসের কোকোনদ অধিবেশন হয়। এই অধিবেশনে চুক্তিটি প্রত্যাখ্যান করা হয়। তাই চুক্তি পাস করানোর জন্য চিত্তরঞ্জন দাশ ১৯২৪ সালের জুনে সিরাজগঞ্জে বঙ্গীয় প্রাদেশিক কংগ্রেস সম্মেলন করেন এবং চুক্তি অনুমোদনের সর্বাত্মক চেষ্টা চালান। মাওলানা মোহাম্মদ আকরম খাঁ এই অধিবেশনের সভাপতি হন। অধিবেশনে প্রায় পনের হাজার প্রতিনিধি যোগ দেন। প্রায় সর্বসম্মতিক্রমে চুক্তি অধিবেশনে গৃহীত হয়।
সম্মেলনে চিত্তরঞ্জন দাশ বলেন: "হিন্দুরা যদি মুসলমানের মনে আস্থা সৃষ্টি করিতে না পারে, তবে হিন্দু-মুসলিম-ঐক্য আসিবে না। হিন্দু-মুসলিম-ঐক্য ব্যতীত আমাদের স্বরাজের দাবি চিরকাল কল্পনার বস্তুই থাকিয়া যাবে।"
চূড়ান্ত ফলাফল
১৯২৫ সালে চিত্তরঞ্জন দাশের মৃত্যু ফলে চুক্তিটি আর বাস্তবায়িত হয়নি। তার অনেক অনুসারীও তার মৃত্যুর পর এই পথ থেকে সরে আসে।
অর্ত
অর্ত খ্রিস্টপূর্ব প্রথম শতাব্দীর একজন ইন্দো-সিথিয় রাজন্য ছিলেন।
পরিচিতি
অর্ত ইন্দো-সিথিয় শাসক মাউয়েসের জ্যেষ্ঠ ভ্রাতা ছিলেন।       ইন্দো-সিথিয় শাসক খড়ওস্তের মুদ্রার এক পিঠে গ্রিক লিপিতে খারাহোস্তেই সাত্রাপেই আর্তাউওউ এবং অপর পিঠে খরোষ্ঠী লিপিতে ছত্রপস প্র খরোউস্তস অর্তস পুত্রস কথাটি উৎকীর্ণ রয়েছে। যা থেকে জানা যায় যে, অর্ত খড়ওস্তের পিতা ছিলেন।
নবদিগন্ত
নবদিগন্ত হল একটি জনপ্রিয় বাংলা চলচ্চিত্র যা পরিচালনা করেন পলাশ বন্দ্যোপাধ্যায়। এই চলচ্চিত্রটি তারাশঙ্কর বন্দ্যোপাধ্যায় এর উপন্যাস থেকে নির্মিত। এই চলচ্চিত্রটি ১৯৭৯ সালে ফুলতুলসি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন কালীপদ সেন। এই চলচ্চিত্রটির মুখ্য চরিত্রে অভিনয় করেন উত্তম কুমার, সুমিত্রা মুখোপাধ্যায়, ছায়া দেবী, হারাধন মুখোপাধ্যায়।
বিগ্‌ল প্রণালী
thumb|300px|right|উড়োজাহাজ থেকে তোলা বিগ্‌ল প্রণালীর ছবি, পটভূমিতে আর্জেন্টিনার উশুয়াইয়া শহর দেখা যাচ্ছে।
বিগ্‌ল প্রণালী (Beagle Channel; স্পেনীয় ভাষায়: El Canal Beagle) দক্ষিণ আমেরিকার দক্ষিণতম প্রান্তে তিয়ের্‌রা দেল ফুয়েগো দ্বীপপুঞ্জে অবস্থিত একটি সমুদ্র প্রণালী। প্রণালীটি পূর্ব-পশ্চিমে প্রায় ২৪০ কিলোমিটার ধরে প্রসারিত এবং সংকীর্ণতম অংশে এর প্রস্থ প্রায় ৫ কিলোমিটার। এটির উত্তরে তিয়ের্‌রা দেল ফুয়েগো দ্বীপপুঞ্জের মূল দ্বীপ ইসলা গ্রান্দে দে তিয়ের্‌রা দেল ফুয়েগো এবং দক্ষিণে নাবারিনো, পিক্তন, ওস্তে ও অন্যান্য ক্ষুদ্রাকার দ্বীপগুলি অবস্থিত। পশ্চিম প্রান্তে গিয়ে প্রণালীটি দুইটি শাখায় বিভক্ত হয়ে ইসলা গর্দন নামের দ্বীপের দুই পাশ দিয়ে প্রবাহিত হয়েছে এবং ডারউইন সাউন্ড নামের জলরাশির মাধ্যমে প্রশান্ত মহাসাগরের সাথে মিলিত হয়েছে। প্রণালীর পূর্ব অংশ চিলি ও আর্জেন্টিনার মধ্যে সীমান্ত নির্ধারণ করেছে। প্রণালীর পশ্চিম অংশ সম্পূর্ণ চিলির সীমানার অভ্যন্তরে অবস্থিত।
প্রণালীর পূর্ব প্রান্তে অবস্থিত তিনটি দ্বীপের (পিক্তন, নুয়েবা এবং লেনক্স) নিয়ন্ত্রণ নিয়ে ১৮৪০ সাল থেকে চিলি ও আর্জেন্টিনার মধ্যে বিবাদ শুরু হয় এবং ১৯৭৮ সালে এ নিয়ে দুই দেশের মধ্যে যুদ্ধের সম্ভাবনা তৈরি হয়। শেষ পর্যন্ত ১৯৮৫ সালের ২রা মে তারিখে এর মীমাংসা হয় এবং দ্বীপ তিনটির নিয়ন্ত্রণ চিলিকে দিয়ে দেওয়া হয়।
চার্লস ডারউইন জাহাজে করে ১৮৩৩-১৮৩৪ খ্রিষ্টাব্দে অঞ্চলটিতে অভিযান চালান, তার নাম ছিল “বিগ্‌ল”। এই জাহাজের নামেই প্রণালীটির নামকরণ করা হয়েছে।
আর্জেন্টিনার উশুয়াইয়া শহর এবং চিলির পুয়ের্তো উইলিয়াম্‌স শহর এই প্রণালীর উপর অবস্থিত বৃহত্তম লোকালয়। এই দুইটি গোটা পৃথিবীর দক্ষিণতম মনুষ্য লোকালয়গুলির মধ্যেও অন্যতম।
thumb|800px|center|মানচিত্রে বিগ্‌ল প্রণালী
নিজামিয়া
নিজামিয়া (Nizamiye Medresesi,, النظامیة) হল উচ্চশিক্ষার জন্য মধ্যযুগের একপ্রকার শিক্ষাপ্রতিষ্ঠানের সমষ্টি যা নিজামুল মুলক কর্তৃক সূচিত হয়। নিজামিয়া শব্দটি তার নাম থেকে সৃষ্ট। সেলজুক সাম্রাজ্যের সূচনালগ্নে সৃষ্ট এসব সুন্নি ইসলামি শিক্ষাপ্রতিষ্ঠানগুলো মাদ্রাসার মডেল হিসেবে বিবেচিত হয়।
নিজামিয়া প্রতিষ্ঠানগুলো ছিল মুসলিম বিশ্বে উচ্চ শিক্ষার জন্য প্রথম সুসংগঠিত শিক্ষাপ্রতিষ্ঠান। এখানকার শিক্ষার মান মুসলিম বিশ্বে সর্বোৎকৃষ্ট ছিল এবং ইউরোপেও এগুলো সমাদৃত ছিল। রাজকীয় ব্যবস্থাপনা ও অভিজাতদের মাধ্যমে এই প্রতিষ্ঠানগুলো আর্থিক, রাজনৈতিক ও আধ্যাত্মিকভাবে সহায়তা পেত। কিছু পণ্ডিতের মতে নিজামিয়া মাদ্রাসা প্রতিষ্ঠার উদ্দেশ্য ছিল তখনকার সময় বর্ধিষ্ণু ইসমাইলি মতবাদকে মোকাবেলা করা। নিজামুল মুলক তার বিখ্যাত গ্রন্থ সিয়াসাতনামার একটি অনুচ্ছেদে ইসমাইলি মতবাদকে প্রত্যাখ্যান করেছেন।
সবচেয়ে বিখ্যাত শিক্ষাপ্রতিষ্ঠান ছিল বাগদাদের নিজামিয়া মাদ্রাসা যা ১০৬৫ খ্রিষ্টাব্দে প্রতিষ্ঠিত হয়। নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক নিযুক্ত করেন। পারস্যের কবি সাদি বাগদাদ নিজামিয়ার ছাত্র ছিলেন। অন্যান্য নিজামিয়া বিদ্যালয়গুলো নিশাপুর, আমুল, বাল্‌খ, হেরাত ও ইসফাহানে অবস্থিত ছিল।
নিজামুল মুলক ১০৯২ খ্রিষ্টাব্দে ইসফাহান থেকে বাগদাদ যাওয়ার সময় নিহত হন। বেশ কিছু বই অনুযায়ী শিয়াদের একটি বিভাগ ইসমাইলি হাশাশিনদের হাতে তিনি নিহত হন।
বাগদাদ নিজামিয়ার একজন কর্মকর্তা মুগাতিল ইবনে বাকরি বলেন যে তার ধারণা অনুযায়ী প্রথম মালিক শাহর আদেশে একটি সুন্নি-শিয়া বিতর্কের পর নিজামুল মুলক ও মালিক শাহ দুজনেই আততায়ীর হাতে নিহত হন। তবে অধিকাংশ ইতিহাসবিদ ও সুন্নি পণ্ডিত এর বিপক্ষ মত পোষণ করেন।
তথ্যসূত্র
<References/>
মোহামেডান স্পোর্টিং ক্লাব (ঢাকা)
মোহামেডান স্পোর্টিং ক্লাব বাংলাদেশের একটি জনপ্রিয় ক্রীড়া সংগঠন।